วันนี้มาแวะหามื้อเที่ยงทางกันบนทางด่วนเลยครับ เป็นพื้นที่ Rest Area ที่ทางด่วนสร้างขึ้นเพื่อให้ผู้ใช้บริการแวะเติมน้ำมันและมีร้านอาหารไว้บริการนะครับ มีร้านอาหารหลายร้าน และร้านที่ผมเลือกทานคือร้าน เย็นตาโฟเครื่องทรง โดย อ.มัลลิการ์ ครับ เพราะผมยังไม่เคยได้ลองชิมอาหารของร้านนี้เลยครับ

ร้าน เย็นตาโฟเครื่องทรง โดย อ.มัลลิการ์ สาขา ปตท.บางนา อยู่ใน Rest Area บนทางด่วนขั้นที่ 1 ฝั่งที่มุ่งหน้าไปบางนาครับ Rest Area อยู่ถัดจากทางออก สุขุมวิท 62 จอดรถได้สะดวกเพราะมีที่จอดรถทั่วพื้นที่เลยครับ ผมมาถึงช่วงเที่ยงยังพอหาที่จอดได้ครับ

ด้วยความที่มาสาขานี้ครั้งแรกผมก็หาที่นั่งและเรียกพนักงานมาสั่งอาหารเลยครับ แต่พนักงานบอกให้ไปสั่งที่ด้านใน เพราะร้านนี้มีรูปแบบการบริการเป็นแบบกึ่ง Self Service ครับคือ สั่งอาหารและชำระเงินเลยที่เคาน์เตอร์ หลังจากนั้นหาที่นั่ง และพนักงานจะนำอาหารมาเสริฟที่โต๊ะครับ .. เห็นว่าเมื่อก่อนต้องมารับอาหารเองด้วยครับ

เมนูที่สั่งมี เย็นตาโฟใจเสาะ 80 บาท , ก๋วยเตี๋ยวซี่โครงหมูอบ 170 บาท , กรอบซ่า 5 สหาย 100 บาท และ ชาเย็น 60 บาท *** ก๋วยเตี๋ยวที่นี่มีแต่เส้นใหญ่นะครับ ***

... ก๋วยเตี๋ยวซี่โครงหมูอบ : ชามที่ใส่ใหญ่มากครับ ส่วนปริมาณอาหารถือว่ากลางๆ ที่ชอบในชามนี้คือ หมูอบชิ้นใหญ่ดีครับ มีหลายชิ้นเหมือนกัน รสชาติใช้ได้ครับ น้ำซุปกลมกล่อมดี ผักให้มาพอสมควร แต่ที่ไม่ถูกใจคือก๋วยเตี๋ยวเส้นใหญ่ครับ เพราะเส้นจับตัวกันเป็นก้อน ทำให้ทานยากครับ รวมๆชามนี้โดยส่วนตัวยังถือว่าไม่คุ้มกับราคา 170 บาทนะครับ

... กรอบซ่า 5 สหาย : เป็นปอเปี๊ยะทอดที่มีไส้ 5 รสชาติ รสชาติดีครับ ไส้ให้มาเยอะเหมือนกัน อร่อยดีครับ แนะนำให้ลองทานดูครับ

... ชาเย็น : รสชาติดีมาตราฐานครับ

โดยรวม รสชาติอาหารใช้ได้ครับ แต่ราคาแพงเกิน เมื่อเทียบกับอาหาร และ รูปแบบการบริการที่ได้รับนะครับ